# Štátny znak Spojených štátov

Štátny znak Spojených štátov
Lícna (predná) strana veľkej pečate so štátnym znakom
Rubová (zadná) strana veľkej pečate
**Štátny znak Spojených štátov amerických** je tvorený lícovou (lícnou) stranou veľkej štátnej pečati (anglicky: *The Great Seal of the United States*), ktorá bola po prvýkrát verejne použitá roku 1782 a jej autormi sú Charles Thompson a William Barton.

## Lícová strana

Hlavnou postavou lícovej strany pečati je národný symbol **Orol bielohlavý** s krídlami za letu. Na prsiach nesie srdečný štítok s vyobrazením modrého obdĺžnikového poľa, pod ktorým je šesť zvislých červených pruhov na bielom poli. Orol má vo svojom heraldický ľavom pazúre zväzok trinástich šípov (odkazujúcich na trinásť pôvodných štátov) a v pravom pazúre olivovú ratolesť (s trinástimi listami a trinástimi olivami, opäť zastupujúcich 13 pôvodných zemí). Šípy a olivová ratolesť spolu symbolizujú, že Spojené štáty americké túžia po mieri, ale vždy budú pripravený na boj. Heraldický vpravo hľadiaca hlava orla drží v zobáku stuhu s latinským heslom **E PLURIBUS UNUM** („Z mnohých jeden“). Nad hlavou sa vznáša trinásť hviezd na modrom poli, ktoré sú usporiadané do radu 1-4-3-4-1. Spod modrého poľa vychádzajú dokola zlaté slnečné lúče končiace pod prstencom bielych obláčikov.

## Rubová strana

Na zadnej strane pečati je trinásť poschodová nedokončená tehlová pyramída, nad ktorou je oko v modrom trojuholníku v prstenci zlatých lúčov. V základoch pyramídy je nápis písaný rímskymi číslicami MDCCLXXVI (1776), rok založenia Spojených štátov. Na pôde pod pyramídou sú vyobrazené kry hraničiace so stuhou s latinským heslom NOVUS ORDO SECLORUM. Na modrej oblohe nad pyramídou je umiestnene latinské heslo **ANNUIT COEPTIS** („(On) schválil (nami) započaté“).

* Štátny znak USA na budove veľvyslanectva v Prahe
* Štátny znak na cestovnom pase
* Pečať (znak) Prezidenta Spojených štátov amerických

## Symbolika

* Orol bielohlavý je národný symbol Spojených štátov.
* Srdečný štítok pripomína vlajku USA, ale toto porovnanie je nesprávne z dvoch hlavných dôvodov:
	+ Na modrom poli nie sú hviezdy.
	+ Najvzdialenejšie pruhy sú biele, nie červené ako je tomu na vlajke.
* Pyramída je symbolom sily a trvania.
* Šípy a olivová ratolesť predstavujú vojnu a mier.
* Oko je symbolom kresťanskej ikonografie.

### Počet 13

Počet trinásť symbolizuje 13 zakladajúcich zemí (kolónií) USA, na štátnej pečati je toto číslo symbolizované:

* 13 hviezd (v poli nad orlov hlavou)
* 13 pruhov na štíte
* 13 šípov v pazúre
* 13 písmen v heslách "E PLURIBUS UNUM" a "ANNUIT COEPTIS" (počet znakov z celej pečati je 52, čo je samo o sobe rovnomerne deliteľné 13)
* 13 olivových listov (podľa zvyklosti, ktoré nie sú dané zákonom)
* 13 olív na ratolesti (podľa zvyklosti, ktoré nie sú dané zákonom)
* 13 úrovní pyramídy (podľa zvyklosti, ktoré nie sú dané zákonom)
* 13 strán, ktoré má stužka
* 13 krov pod pyramídou

## Pečate štátov Spojených štátov amerických

* Alabama
* Aljaška (Alaska)
* Arizona
* Arkansas
* Colorado
* Connecticut
* Delaware
* Florida
* Georgia
* Havaj
* Idaho
* Illinois
* Indiana
* Iowa
* Južná Dakota (South Dakota)
* Kalifornia (California)
* Kansas
* Kentucky
* Louisiana
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New York
* Nové Mexiko (New Mexico)
* Ohio
* Oklahoma
* Oregon
* Pensylvánia (Pennsylvania)
* Rhode Island
* Severná Karolína (North Carolina)
* Tennessee
* Texas
* Utah
* Vermont
* Virgínia (Virginia)
* Washington
* Wisconsin
* Wyoming
* Západná Virgínia (West Virginia)

## Pozri aj

* Spojené štáty americké
* Vlajka Spojených štátov
* Hymna Spojených štátov
* Orol bielohlavý
* Zoznam pečatí štátov Spojených štátov amerických

## Iné projekty

Commons* Commons ponúka multimediálne súbory na tému **Štátny znak Spojených štátov**

## Externé odkazy

* Official Heraldry of the United States (po anglicky)
* Flags Of The World - Coat of Arms (U.S.) (po anglicky)
* The Great Seal and The National Mottos of the United States of America (po anglicky)
* Symbols of U.S. Government: The Great Seal of the United States (po anglicky)
* GreatSeal.com (po anglicky)

## Zdroj

* *Tento článok je čiastočný alebo úplný preklad článku Great Seal of the United States na anglickej Wikipédii.*
* *Tento článok je čiastočný alebo úplný preklad článku Státní znak Spojených států amerických na českej Wikipédii (číslo revízie nebolo určené).*